INSTRUMENTUM CRITICUM 


— Epistolae Kircherianae. 

Albertus Bartola epistolas VI et epigramma unum, quae Athanasius 
Kircher S.J. Alexandro VII P.M. misit, appendicis instar edidit in 
commentatione ceterum satis laudanda de necessitudine docta Kirche- 
rum inter et Pontificem: “Alessandro VII e Athanasius Kircher S.J. 
Ricerche ed appunti sulla loro corrispondenza erudita e sulla storia di 
alcuni codici chigiani”, Miscellanea Bibliothecae Apostolicae Vaticanae 
III (1989), 7-105 (Studi e Testi, vol. 333). At eheu! hodie ut editorum 
mos esse videtur communis, verba Latina parum curata sunt, immo 
foedis deturpantur mendis. Et tu, Bibliotheca Vaticana, quae arx et 
munimentum Latinitatis esse solebas, ista pateris! At absint querelae; 
litteras emendemus quoad fieri potest sine iterata codicum inspectione. 

App. XIII (p. 89) 

11. 10-11 sic editur: “id ingenii mei imbecillitatis probe conserius 
ignoro ...” Manifesto legendum est: conscius. 

1. 11, 14, 16: heic et aliis in locis in verbis graecis semper i ponitur pro 
u. Valde dubito num et Kircherus ita fecerit. 

1. 12 sic editur: “in abstrusionis literaturae argumento...” Lege: 
abstrusioris. 

Accedit quod hanc epistolam ceterasque omnes qui revera intelligere 
vult, omittat totam fere interpunctionem et sententias ex novo secun¬ 
dum sensum distinguat. 

App. XIV (p. 90) 

Nota 1,1. 3 : lege rcaiSepacmav, non rcaiSepa^iav. 

1. 17: lege comperiuntur, non (ut editum est) comperiantur. 

Nota II, 1. 16 (p. 91) editur: “certis /w^//que de causis”; lege: 
iustisquQ. 

Nota III, 1. 4 editur: “per occurrentes ubi vocant dierum”; lege: uti. 

p. 92,1. 1 lege tantum pro “ tantam abest ut...” 

1. 11 editur: “epigraphe ... a codicis exaratione dissidet annus 
371”. Lege: annos. 

1. 19/20 editur: “quae qualicumque tandem fuerint...” Corrige: 
qualiacumque. 

1. 23: lege provolutus , non provulutus. 



INSTRUMENTUM CRITICUM 


367 


App. XV (p. 95) 

1. 2 editur: “ Ecclesiaque splendorem”; emenda: Ecclesiae que. 

App. XVI (p. 95) 

1. 5: pro Sanctitati legendum est Sanctitatis ; 1. 6 pro obrotus lege 
obrutus. 

1. 10 editur: “accedit at commendationem”; legendum: ad. 

1. 12: non venuti legendum, sed veluti. 

1. 20: prostratus , non prostratos. 

App. XXI (pp. 100-101) 

Duae compositiones eduntur epigrammatis In Horologium Vatica - 
num , prior cum verbis ab auctore inter scribendum variatis, altera ad 
Pontificem missa. Mirum admodum est in hac altera compositione 
versum hexametrum primum, qui in priore erat integerrimus, claudi- 
care. Confer statum priorem: Qui claudi caelos et sidera posse negavit , 
cum secundo: Qui caelum claudi et sidera posse negavit , qui hiat inter 
claudi et et. Num Kircherus huiusmodi versum monumento inscriben- 
dum Pontifici misit? At facillime emendari potuit scribendo: Qui caelum 
claudi , qui sidera posse negavit. 

Ultimus prioris status versiculus ita editur: Intulis in terra quod stupet 
artis opus. Procul dubio emendandum est verbum ( Intulit ), verisimiliter 
etiam legendum in ter ram. 

App. XXIII (p. 103) 

1. 4 lege attigerit , non attingerit ; 11. 6-7 offerrem , non ojferem; 1. 12 
lege luculentissimum , non loculentissimum\ 

1. 14 editur: “ad perfidiam eorum propriis telis confingendam ”. 
Utique legendum est: configendam. 

1. 18 lege postulat pro postulas ; 1. 19 lege Sapientissimae Sanct(itatis) 
V(est)rae , non Sapientissima ... V(est)ra. 

1. 20 absurde editur: “Interim ego me ad iter praefato , quod...” 
Sensum restituas legendo: praeparo. 

1. 21 lege: “ad fabricam Ecclesiae inchoandam”; 1. 23 lege: “in multos 
annos duratura...”, non multis. 

1. 27 editur: “ne Sanctitatem Vestram mundi male pressam inter- 
pellem”; Corrige: mole. 

1. 29 editur: “necnon generis delicium”. Excidisse videtur humani. Cf. 
App. XIII (p. 89) in fine: “unicum humani generis in terris delicium”. 

1. 32 editur: “ad Sacros pedes prosculatus humilis servus”. Legendum 
provolutus vel etiam provolutus cum osculo , ut est in App. XIV, p. 92, 
11. 22-23. 

App. XXIV (p. 104) 

11. 6-7 eduntur: “hasce litteras, gratae in te suae voluntatis indices ”. 
Kircherus sine dubio scripsit indices. 

1. 11 ita editur: “Sua Sanctitas ... nunquam, ubi se occasio obtulerit, 
si intermissuta”. Linguam et sensum restitue sic: sit intermissura. 

* * 

* 

Etiam in ipsa commentatione ubi fragmenta operum Kircherianorum 
adducuntur aut primum eduntur, verba nonnumquam misere corrum- 
puntur. Corrigo primam sententiam dissertatiunculae De steganogra- 
phico secreto numerorum , quae sic proponitur: “ Rusultat ... combinatio, 
qua ... numeri ... tam ii ... quam qui ... continentur. Simul addidi , 
unam prorsus summam confidant”. Manifesto ita legere debemus: 
“Resultat ... continentur, simul additi unam ... confidant”. Fortasse 
etiam legendum est conficiunt , causa enim non est cur coniunctivus 
adhibeatur. 

Iosephus IJsewijn 



